laion/Wikipedia-Exotic huggingface dataset:
בית הכנסת מקוה ישראל-עמנואל

בית הכנסת מקוה ישראל-עמנואל הוא בית הכנסת הממוקם בווילמסטאד, קוראסאו. בית הכנסת הוא בית הכנסת העתיק ביותר שעדיין בשימוש ביבשת אמריקה. בית הכנסת מהווה אטרקציה תיירותית מרכזית בקוראסאו ובין מבקריו אפשר למנות את ביאטריקס, מלכת הולנד. היהודי הראשון שהגיע לקוראסאו הגיע בשנת 1634. בשנת 1651 הגיעו לקוראסאו בין 10 ל-12 משפחות יהודיות שביחד הקימו את הקהילה ובית הכנסת. קבוצה שנייה של יהודים הגיעה בשנת 1659 והביאה איתה מתנה מבית הכנסת באמסטרדם, ספר תורה שעדיין בשימוש. רוב המקימים של הקהילה היהודית בקוראסאו היו יהודים מספרד ופורטוגל שעברו להולנד במהלך גירוש ספרד ומהולנד עברו לקוראסאו. במאה ה-18 יהודים היוו חצי מהאוכלוסייה הלבנה בקוראסאו. הבניין המקורי של בית הכנסת נבנה בשנת 1674. מכיוון שהקהילה היהודית גדלה במהירות ובית הכנסת המקורי לא יכול היה להכיל את כל הקהילה, הקהילה החליטה לבנות בית כנסת חדש בשנת 1703 והוא עדיין משמש את הקהילה היום. בשנת 1659 נבנה בית הקברות של הקהילה, בית חיים. כאשר נכנסים לבית הכנסת דרך החצר אפשר להבחין בחלונות הויטראז' התכולים. כדי להיכנס לבית הכנסת צריך לעבור בשביל מכוסה בחול שמגיע עד לארון הקודש שעשוי ממהגוני. החול מסמן את האבות הקדמונים של הקהילה שהגיעו מחצי האי האיברי שכיסו את בתי התפילה המאולתרים שלהם בחול כדי לעמם את צעדיהם ובכך למנוע את החשדנות של מלשינים פוטנציאלים. במאה ה-19 התפצלו מספר חברים מהקהילה והקימו קהילה רפורמית נפרדת ואת בית הכנסת עמנו-אל. בשנת 1964 הגיעו שתי הקהילות להבנות והקימו קהילה רקונסטרוקטיבית. כיום, הקהילה מונה כ-350 איש. לקהילה 18 ספרי תורה, חלקם בני למעלה מ-300 שנה. הקהילה מנהלת מוזיאון שמספר את סיפורה של הקהילה והיהודים בקוראסאו. בתוך בית הכנסת בית הכנסת מבחוץ מראה בית הכנסת מאחד החלונות כיתוב בעברית על דלת הכניסה לבית הכנסת חצר בית הכנסת מדיה וקבצים בנושא בית הכנסת מקוה ישראל-עמנואל בוויקישיתוף אתר האינטרנט הרשמי של בית הכנסת מקוה ישראל-עמנואל כתבה על בית הכנסת מקוה ישראל-עמנואל ועל הקהילה היהודית בקוראסאו Curacao: A Journey to Jewish Curacao באתר Jewish Virtual Library
משה מיכאלשוילי

הרב חכם משה מיכאלשוילי (י"א באלול ה'תרצ"ג קולאשי גיאורגיה, 2 בספטמבר 1933 - כ"ג באייר ה'תשע"ד, 23 במאי 2014 קריית מלאכי ישראל), היה נשיא איגוד רבני גאורגיה. נולד בעיר קולאשי שבמחוז אימרתי של גאורגיה הסובייטית (כיום גאורגיה) לציפורה ולחכם שבתי מיכאלשוילי, בנו של החכם אברהם מיכאלשוילי. התחתן עם לאה למשפחת בטוניאשוילי. לזוג שני בנים וארבע בנות. לאחר מלחמת ששת הימים, בסוף חודש סיוון ה'תשכ"ז (1967), עלה לישראל יחד עם אחיו חכם יעקב וחכם בן ציון. הם היו מהעולים הראשונים מגאורגיה בטרם נפל מסך הברזל והעלייה הגדולה מיהדות זו בשנות השבעים. לאחר כעשרה ימים הם הגיעו לנמל חיפה, והתיישבו בכפר חב"ד. באדר ה'תשכ"ט (1969), על פי בקשת הרבי מנחם מנדל שניאורסון, התחיל לסייע בקליטת היהודים שעלו מגאורגיה והתיישבו בשכונת נחלת הר חב"ד שבקריית מלאכי, וחצי יום שימש כשוחט בבית שמש. בשנת ה'תשל"א (1971) עבר לגור בעצמו בנחלת הר חב"ד, והתחיל לשמש כרב וחזן בבית הכנסת "בית שמואל" לעולי גאורגיה, וכן כמוהל. בשנת ה'תשל"ג (1973) היה ממייסדי "וועד עמותת נחלת הר חב"ד", שפעלה לצורכי חסידי חב"ד המתגוררים במקום, כהקמת מוסדות חינוך, והרחבת גבולות השכונה באמצעות רכישת קרקעות והקמת בתים למתיישבים. יזם יחד עם אחיו חכם בן ציון, את הקמתו של כולל מיוחד להכשרת רבנים בני העדה בעיר לוד. על ידו הוסמכו רבנים רבים, שיצאו מאוחר יותר לכהן בקהילות השונות של יוצאי גאורגיה. כמו כן פעל גם למען העולים במקומות אחרים, לבניית מקווה ועוד. פעילותו החינוכית התרחבה, כאשר הקים תלמודי תורה באשדוד ואשקלון, שפעלו בשעות אחר הצהריים, והעניקו חינוך יהודי תורני לאלפי ילדים מבני העדה. בשנת ה'תשס"ב - 2001 הוקם ארגון חב"די - מרכז תורה וחסד שמרכזו באשדוד, ושלוחותיו פזורות ברחבי הארץ. הארגון פועל עם יהודי גאורגיה, והוא התמנה לעמוד בראשו כנשיא של כבוד. הארגון דאג לחיזוק והחדרת המורשת בצעירי העדה, בחינוך, קייטנות קיץ, כולל ערב, וכן סייע בכל הדרוש לבני הקהילה: בתי כנסת, רבני קהילות, ואירועים קהילתיים. בשנת ה'תשע"א - 2010 במהלך אירוע הודיה על רפואת הרב יעקב גאגולשוילי, התקיים טקס שבו הכתירו הנוכחים את הרב מיכאלשוילי לרב הראשי לקהילה הגרוזינית. בניסן ה'תשע"ד - 2014 חלה בדלקת ריאות קשה, ובכ"ג באייר נפטר. הלווייתו יצאה מביתו, והשתתפו בה רבים, בהם הרבנים שלמה משה עמאר, ויצחק יוסף. במהלך הלוויה הכתיר הרב יצחק יהודא ירוסלבסקי, את בנו, חכם שבתאי מנחם מנדל - שכיהן כיו"ר איגוד רבני גאורגיה - למנהיג העדה הגרוזינית בקריית מלאכי. חכם משה נטמן בבית העלמין בהר הזיתים שבירושלים. בסיום השבעה, נערכה עצרת לזכרו בהשתתפות הרבנים הראשיים. חכם משה מיכאלשווילי, באתר "החכם היומי" הלך לעולמו הרב משה מיכאלשוילי זצ"ל, באתר jdn חכם משה נואם בכנס רבני יהדות גאורגיה, באתר יוטיוב זושא וולף, נחלת הר חב"ד - ההוראות והמכתבים של הרבי להקמת השכונה 500 ילדים בחידון הארצי באתר col אב תשס"ט קהילה מחבקת ואוהבת: חגגו את רפואת רבם הנערץ באתר col חכם משה מיכאלשוילי הוכתר לרב העדה הגרוזינית באתר חב"ד אינפו אמש בכותל: עצרת תפילה לרפואת חכם משה מיכאלאשוילי באתר שטורעם צביקה גרוניך, ‏נפטר רב העדה הגרוזינית: חכם משה מיכאלשוילי זצ"ל, באתר כיכר השבת, 23.05.14 ראו כאן הרב ירוסלבסקי הכתיר את בנו של חכם מיכאלשוילי אתר col הרב ירוסלבסקי הכריז בהלוויה: "בנו הרב שבתאי ימלא את מקום אביו" באתר שטורעם הלווית רבם של יהודי גאורגיה בהר הזיתים • שני הראשון לציון הגיעו באתר חרדים 10, אייר תשע"ד שבעה לחכם משה מיכאלשוילי זצוק"ל, באתר כיכר השבת, 29.05.14
פרוצ'ו פארי

פרוצ'ו פארי (באיטלקית: Ferruccio Parri; ‏19 בינואר 1890 - 8 בדצמבר 1981) היה ראש ממשלת איטליה למשך מספר חודשים בשנת 1945. פארי נולד בשנת 1890 בפיימונטה. הוא שירת כקצין במלחמת העולם הראשונה ולאחר המלחמה למד ספרות והיה מורה בבית ספר תיכון. באמצע שנות ה-20 עבר לעבוד כעיתונאי בעיתון "קוריירה דלה סרה" שהיה בעל קו דמוקרטי. בשנת 1926, כשהעיתון נמכר לשלטון הפשיסטי עזב את העיתון והקים מחתרת אנטי-פשיסטית שסייעה לאנשים שנרדפו על ידי השלטון לברוח מאיטליה. על פעילותו זאת הועמד לדין במשפט מתוקשר שעורר תרעומת רבה נגד השלטון הפשיסטי. פארי לא שוחרר בתום המאסר המתון שנגזר עליו במשפט אלא הוגלה אל האיים הליפאריים. לאחר מספר שנים שב למילאנו ושם היה פעיל בתנועת "צדק וחרות" (Giustizia e Libertà) (אנ'), שברבות הימים הייתה ל"מפלגת הפעולה" (Partito d'Azione). הוא היה מראשי ועד השחרור של איטליה הצפונית שביצע פעולות חבלה נגד הכובש הנאצי. בסוף 1944 עבר לרומא ובשובו למילאנו נתפס על ידי הנאצים. הוא הצהיר על זהותו ותפקידו בפני אנשי הגסטפו, ונכלא במילאנו ואחר כך בוורונה. ביוני 1945, בעקבות התפטרות בונומי עלה שמו של פארי לראשות ממשלת איטליה. למרות מחאות ראשוניות מצד הסוציאליסטים והקומוניסטים, הצליח פארי להרכיב ממשלה, בה הוא כיהן גם כשר הפנים. בסוף נובמבר 1945 התפטר מתפקידו והסביר את המהלך בכך שקיימת סכנה לעתיד הדמוקרטי של איטליה. בשנת 1946 ביחד עם אלטיארו ספינלי היה בין מקימי המפלגה הרפובליקנית. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא פרוצ'ו פארי בוויקישיתוף פרוצ'ו פארי, באתר "Find a Grave" (באנגלית) מיהו פרוצ'יו פארי, הַבֹּקֶר, 19 ביולי 1945 וועד השחרור בצפון איטליה, משמר, 30 באפריל 1945 ראשות ממשלה שאין קופצים עליה, הצופה, 14 ביוני 1945 המשבר באיטליה מחריף - אין מועמד לראשות הממשלה, הַבֹּקֶר, 14 ביוני 1945 אזהרת נני לאומברטו, דבר, 15 ביוני 1945 פארי ירכיב ממשלה איטלקית חדשה, המשקיף, 18 ביוני 1945 תזוזה שמאלה באיטליה, משמר, 21 ביוני 1945 ממשלת איטליה התפטרה, משמר, 25 בנובמבר 1945 אומברטו משתדל להקים ממשלה חדשה באיטליה, משמר, 26 בנובמבר 1945 ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
בית הכנסת בטאלין

בית הכנסת בטאלין הוא בית כנסת יהודי אורתודוקסי בעיר הבירה טאלין שבאסטוניה המשרת את הקהילה היהודית במדינה. בית הכנסת, היחיד במדינה כולה, נחנך במאי 2007 בטקס רשמי בהשתתפות נציגי ממשלת אסטוניה ונציגים מישראל, בהם המשנה לראש הממשלה שמעון פרס. בית הכנסת מכיל כ-180 מקומות ישיבה, ומכהן בו כרבה, הרב שמואל קוט, שליח חב"ד בטאלין, והוא מנוהל על ידי הקהילה היהודית המקומית. בית כנסת זה הוא הראשון שנבנה במדינה מאז מלחמת העולם השנייה, כאשר בשנת 1944 נחרב בית הכנסת בטאלין על ידי הנאצים במהלך הקרב על העיר טאלין במלחמה שנערך בין הצבא האדום לצבא הגרמני. עלות בנייתו של בית הכנסת הייתה כ-2 מיליון דולרים, והיא מומנה מכספי תרומות, כאשר בין היתר תרמו גם ראש הממשלה ושר האוצר של אסטוניה. מדיה וקבצים בנושא בית הכנסת בטאלין בוויקישיתוף האתר הרשמי של בית הכנסת (אורכב 20.10.2008 בארכיון Wayback Machine) נשיאת אסטוניה בחגיגת עשור לבית הכנסת: גאים בתחיית הקהילה היהודית, מאי 2017 אסטוניה: בית כנסת ראשון מאז הנאצים
בן רודס

בנג'מין ג'יי. "בן" רודס (באנגלית: Benjamin J. "Ben" Rhodes; נולד ב-14 בנובמבר 1977) הוא איש צוות לשעבר בבית הלבן, ששירת כסגן ראש המועצה לביטחון לאומי של ארצות הברית עבור תקשורת אסטרטגית תחת נשיא ארצות הברית ברק אובמה בשנים 2009–2017, ושימש כיועץ בכיר במסגרת השיחות להסכם המעצמות על תוכנית הגרעין האיראנית ולחידוש היחסים עם קובה. הוא כיהן ככותב הנאומים הבכיר לאובמה מאז תחילת הקמפיין שלו ב-2007 ועד לסיום נשיאותו. רודס יהודי במוצאו. הוא נולד במנהטן, ניו יורק לאם יהודייה מניו יורק ולאב אפיסקופלי מטקסס. הוא סיים תואר ראשון באנגלית ובמדע המדינה באוניברסיטת רייס. ב-2002 סיים תואר שני בכתיבה קריאטיבית באוניברסיטת ניו יורק. הוא נשוי לאן נוריס ולהם ילדה אחת, אלה הרפר. אחיו, דייוויד רודס, הוא נשיא CBS News. מדיה וקבצים בנושא בן רודס בוויקישיתוף בן רודס, ברשת החברתית אקס (טוויטר)
סשה דוואן

סשה דוואן (באנגלית: Sacha Dhawan; נולד ב-1984) הוא שחקן בריטי ממוצא הודי. דוואן משחק בתיאטרון, בקולנוע, בטלוויזיה וברדיו. דוואן נולד בשכונת ברמהול שבעיר סטוקפורט להורים הינדים. את הכשרתו המקצועית רכש דוואן בבית הספר למשחק ליין-ג'ונסון במנצ'סטר, והחל להופיע בגיל 12. הוא למד באקווינס קולג' בסטוקפורט. דוואן הופיע בתוכניות טלוויזיה שונות בממלכה המאוחדת. היה לו תפקיד בסדרת הטלוויזיה לילדים "Weirdsister College" בדמות אזמט מדארידי, וכן בעונות השנייה והשלישית של הסדרה לילדים "Out of Sight". ב-1999 הופיע במיני-סדרה "The Last Train", ושיחק בתפקיד אורח בפרק בסדרה "EastEnders, Altogether Now" (ספין-אוף ל"איסטאנדרס") ובפרק בסדרה "City Central". ב-2008 שיחק בדרמה "Wired" של ITV בתפקיד בן צ'נדרייקר לצדם של ג'ודי ויטאקר ולורנס פוקס. ב-2010 ו-2011 השתתף עם אנסמבל שחקנים בסדרת הסיטקום האמריקאית "מיקור חוץ" של רשת NBC. בנובמבר 2013 גילם את דמותו של הבמאי ווריס חוסיין בדוקו-דרמה "הרפתקאה בחלל ובזמן" שנוצרה לכבוד חגיגות היובל של הסדרה "דוקטור הו". עוד שיחק בתפקיד פול ג'טרי, צעיר בן 22 שיש לו מערכת יחסים עם אשה שגילה כפול משלו, בעונה הראשונה של סדרת הדרמה "הטנגו האחרון בהליפקס" של ערוץ BBC One. דוואן גילם את דאבוס בסדרה "איירון פיסט" של נטפליקס. ב-2007 זכה דוואן בפרס "Royal Television Society" על הופעתו בדרמה "מהומות ברדפורד" בקטגוריית פריצת השנה על המסך. דוואן שיחק בתפקיד אכתר בהצגה המקורית של "נערי ההיסטוריה" מאת אלן בנט. אחרי שגילם את הדמות בהפקה המקורית, הוא המשיך לשחק באותו תפקיד בהפקות בברודוויי, סידני, ולינגטון והונג קונג. כמו כן השתתף בגרסה הרדיופונית של המחזה, ובסרט הקולנוע באותו שם. מדיה וקבצים בנושא סשה דוואן בוויקישיתוף סשה דוואן, ברשת החברתית פייסבוק סשה דוואן, ברשת החברתית אקס (טוויטר) סשה דוואן, ברשת החברתית אינסטגרם סשה דוואן, במסד הנתונים הקולנועיים IMDb (באנגלית) סשה דוואן, באתר AllMovie (באנגלית) סשה דוואן, במסד הנתונים הקולנועיים KinoPoisk (ברוסית) סשה דוואן במסד הנתונים IBDB (באנגלית) "Sacha's well versed in History". אורכב מ-המקור ב-30 בספטמבר 2007. נבדק ב-14 בנובמבר 2006. {{cite web}}: (עזרה) Seale, Jack (30 ביוני 2015). "Sacha Dhawan: 'My generation don't care who plays a part'". The Guardian. נבדק ב-24 במרץ 2016. {{cite news}}: (עזרה) "Hatton McEwan Artists (Sacha Dhawan CV)". ארכיון מ-2006-10-21. נבדק ב-10 בנובמבר 2006. {{cite web}}: (עזרה) Tsering, Lisa (21 במאי 2011). "NBC Cancels 'Outsourced': First TV Show Set in India". Times of India. נבדק ב-15 בנובמבר 2011. {{cite news}}: (עזרה) "Internet Broadway Database: Sacha Dhawan Credits on Broadway". נבדק ב-10 בנובמבר 2006. {{cite web}}: (עזרה) "BBC Two - Welcome to India, Episode 1". נבדק ב-18 בפברואר 2013. {{cite web}}: (עזרה)
אחים

האם התכוונתם ל... אחים (סרט, 2009) – סרט מתח אמריקאי משנת 2009 אחים (סרט ישראלי) – סרט דרמה ישראלי משנת 2009 מבצע אחים – מבצע להעלאתם של ביתא ישראל מאתיופיה לישראל בשנים 1979–1990 כפר אחים – מושב במישור חוף יהודה אחים אחים – שיר מחאה ישראלי של שולי רנד אח
פונטיאק דה-לוקס 6

פונטיאק דה-לוקס 6 (באנגלית: Pontiac Deluxe Six) היא מכונית משפחתית גדולה אשר יוצרה על ידי חברת פונטיאק, מבית ג'נרל מוטורס בין השנים 1935–1940. הדגם יוצר גם בתצורות קופה וקבריולה. בשנים 1935–1936 יוצרו 118,827 יחידות. מחיר היחידה בארצות-הברית בשנת 1936 היה 615 דולר. הסדרות אשר יוצרו בין השנים 1935-1936 היו קרויות: " 701A" (בשנת 1935), "701B",(דגם קטן יותר אשר יוצר בשנת 1935), " 6BA" (דגם אשר יוצר משנת 1936) ודגם "6BB" (משנת 1936). כמו כן פותחה גרסת 8 צילינדרים "Serie 8BA", (מנוע V). בשנת 1937 המרכב והעיצוב, של הדגם, שונו לחלוטין, הפנסים עוצבו על הכנפיים הקדמיות. יוצרו 2 דגמים חדשים: "פונטיאק דה-לוקס 6 26" ו"פונטיאק דה-לוקס 6 28". בשנים 1937–1940 יוצרו 502,578 יחידות. בלמי ה"פונטיאק דה-לוקס 6" היו הידראוליים בכל 4 הגלגלים. 4 דלתות - סדאן 2 דלתות - קופה 2 דלתות - קבריולה (המרכב והעיצוב שונו לחלוטין, בסיס הגלגלים - הוארך) 4 דלתות - סדאן 2 דלתות - סדאן 2 דלתות - קבריולה פונטיאק דה-לוקס 6, סדאן, שנת 1938 פונטיאק דה-לוקס 6, סדאן, 2 דלתות, שנת 1938 פונטיאק דה-לוקס 6, סדאן, 2 דלתות, שנת 1938 פונטיאק דה-לוקס 6, קבריולט, שנת 1939 פונטיאק דה-לוקס 6, 2 דלתות, 1937, סדרה 26 פונטיאק ג'נרל מוטורס פונטיאק קסטום טורפדו קטלוג מכוניות פונטיאק 1926-2002 מדיה וקבצים בנושא פונטיאק דה-לוקס 6 בוויקישיתוף פונטיאק דה-לוקס 6, שנת 1939 (2:20 דקות), יו-טיוב
ליגת העל האוסטרלית

האם התכוונתם ל... ליגת העל האוסטרלית בכדורסל ליגת העל האוסטרלית בכדורגל
ליגת העל הבולגרית

האם התכוונתם ל... ליגת העל הבולגרית בכדורגל – ליגת הכדורגל הבכירה בבולגריה, הוקמה בשנת 1924 ונקראה מאז במספר שמות ליגת העל הבולגרית בכדורסל – ליגת הכדורסל הבכירה בבולגריה, נוסדה בשנת 1942
אלמן (פירושונים)

האם התכוונתם ל... אַלְמָן – גבר שהאישה או הבעל שלו מתו אישים: ג'יימי אלמן (Jamie Elman) – שחקן יהודי-קנדי דייב אֶלְמַן (Elman) – פסיכותרפיסט אמריקאי מישה אֶלְמן (Elman) – כנר יהודי-אמריקאי מתאו אלמן (Alemán) – סופר ספרדי סמואל אלמן (Alman) - מלחין בריטי ממוצא יהודי
אלקטריינאי

אלקטריינאי (בליטאית: Elektrėnai) היא מרכז מנהלי של הרשות המקומית אלקטריינאי במחוז וילנה שבדרום-מזרח ליטא. העיר הוקמה בראשית שנות ה-60 של המאה ה-20 והיא אחת הערים החדשות בליטא. כפי שמורה שמה העיר הוקמה כשיכון עובדים עבור תחנת הכוח המפורסמת הסמוכה לעיר (אנ'), אין בעיר מבנים היסטוריים ורובה ככולה מבני שיכונים בסגנון התקופה הסובייטית. בקרבת העיר אגם אלקטריינאי (אנ') שנוצר כדי לספק קירור לתחנת הכוח. טמפרטורת המים חמה במעט מזו של מי אגמים אחרים בסביבה. מדיה וקבצים בנושא אלקטריינאי בוויקישיתוף אתר האינטרנט הרשמי של אלקטריינאי (בליטאית)
פונטיאק 2+2

פונטיאק 2+2 (באנגלית: Pontiac 2+2) היא מכונית גדולה בתצורות קבריולה וקופה, 2 דלתות, אשר יוצרה על ידי חטיבת הרכב פונטיאק, מבית ג'נרל מוטורס בין השנים 1964–1967. הדגם יוצר בקנדה יוצרה עד שנת 1970. ה"פונטיאק 2+2" היה קרוי בקנדה "Parisienne 2+2". לדגמים אשר יוצרו בקנדה הורכבו מנועי שברולט (V-8). 2 דלתות - קופה 2 דלתות - קבריולה פונטיאק 2+2, שנת 1967 מנוע פונטיאק 2+2, שנת 1965 פונטיאק 2+2 מנוע הפונטיאק 2+2, שנת 1965 לוגו דגם הפונטיאק 2+2 (שנת 1965) פונטיאק ג'נרל מוטורס פונטיאק קסטום טורפדו פונטיאק פאתפיינדר פונטיאק אקזקיוטיב פונטיאק פאתפיינדר פונטיאק קסטום S פונטיאק סאן-פייאר פונטיאק סולטיס פונטיאק לה מאנס פונטיאק בונוויל פונטיאק ונטורה פונטיאק טמפסט פונטיאק 2+2 (Car of the Week: 1965 Pontiac 2+2 - Old Cars Weekly) (באנגלית) פונטיאק 2+2, שנת 1965 (באנגלית) מדיה וקבצים בנושא פונטיאק 2+2 בוויקישיתוף פונטיאק 2+2 (3:58 דקות), יו-טיוב
צירין

צירין (בבלארוסית: Цырын, בפולנית: Cyryn, ברוסית: Цирин) הוא כפר חקלאי במחוז גרודנו בבלארוס. הכפר ממוקם ליד הגבול עם מחוז ברסט, 18 ק"מ מדרום לעיירה קרליץ ו-13 ק"מ צפון-מזרחית להרדזישצ'ה. הכפר ניצב על הגדה הימנית של נהר סרבץ' (Сэрвач). הוא מקושר בכבישים מקומיים עם קרליץ והכפר ורונצ'ה (Варонча). צירין הוזכרה לראשונה במאה ה-16, כרכוש הדוכסים הגדולים של ליטא(רו'). בשנת 1792, אישר סטניסלאב פוניאטובסקי את מתן זכויות מגדבורג ואושר שלט האצולה של העיר צבי עומד בשדה כחול. כתוצאה מהחלוקה שנייה של פולין (1793) צירין הפכה לחלק מהאימפריה הרוסית. בשנת 1852 נבנתה הכנסייה האורתודוקסית מעץ (שלא שרדה). בסוף המאה ה-19 ותחילת ה-20 היו בעיירה מועצה, שלוש כנסיות, בית כנסת, בית מחסה, טחנת מים; שני ירידים התקיימו בקביעות. ב-1908 היו 110 בתי אב בכפר. בעקבות הסכם ריגה (1921) צירין הפכה לחלק מהרפובליקה הפולנית השנייה. מאז 1939 היא הייתה חלק מהרפובליקה הסובייטית הסוציאליסטית הבלארוסית עד לעצמאות בלארוס ב-1991. בשנת 2000, היו 240 בתי אב ו-671 תושבים; בשנת 2009 - 500 תושבים. כנראה בסוף המאה ה-17 משפחה יהודית לקחה על עצמה את שם המקום כפי שהיה נהוג באותה תקופה. במאה ה-19 צאצאי המשפחה התגוררו בעיקר במקום ובעיר הסמוכה מיר. בתקופה זו המשפחה המורחבת מנתה כמה מאות ועסקה כנראה בעיקר במקצועות הקשורים ליערות כגון חוטבי עצים, נגרים, אספקת עצי הסקה. בנוסף חלקם ייצרו גבינות ומוצרים מזון אחרים, עסקו במסחר מתכת וייצרו בגדים. הצירינסקי מאזור נבהרדק היו הבעלים של שטחי אדמה ובעלי מפעל לייצור לבנים. המשפחה מנבהרדק התפזרה לכיוונים שונים בעיקר לוילנא ולגרודנו. חלק אחר של המשפחה עבר לפינסק ולמוהילב בדרום ומשם לצפון מזרח אוקראינה. הכנסייה האורתודוקסית של המלאך מיכאל הקדוש שנבנתה ב-1991. האתר נבנה על חורבות כנסייה מ-1852. כנסייה משנות ה-80 של המאה ה-20 בית הקברות היהודי מדיה וקבצים בנושא צירין בוויקישיתוף "צירין", באתר JewishGen (באנגלית) Tsirin באתר globus.tut.by Tsirin באתר radzima.org מקור השם צירינסקי (ברוסית) מפקד אתר "גלובוס בלארוס" ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צירין".
ריצ'רד האוול

ריצ'רד האוול (באנגלית: Richard Howell; נולד ב-26 בספטמבר 1990) הוא כדורסלן אמריקאי-ישראלי אשר משחק בעמדת הסנטר. האוול נולד בג'ורג'יה למשפחה אפרו-אמריקאית נוצרית. הוא למד ושיחק באוניברסיטת המדינה של קרוליינה הצפונית. בין השנים 2013–2015 שיחק האוול עבור מספר קבוצות בליגות בפיליפינים, באיטליה, ברפובליקה הדומיניקנית ובליגת הפיתוח של ה-NBA. ב-2015 חתם האוול בעירוני נהריה והוביל אותה למקום הרביעי בליגת העל כשהעמיד ממוצעים של 15 נקודות, 9.6 ריבאונדים ומדד יעילות של 18.8. בסוף העונה פורסם כי בשל חתונתו עם חברתו הישראלית הוא עשוי לקבל אזרחות ישראלית, דבר שמעלה את ערכו בישראל בשל החוק הרוסי. מכבי תל אביב התעניינה בהחתמתו אך בסופו של דבר ויתרה עליו והעדיפה את ג'ו אלכסנדר. ב-2016 חתם בהפועל תל אביב. באפריל 2017 קיבל אזרחות ישראלית, אף שהחל בתהליכי גירושין מרעייתו הישראלית. סמוך למועד קבלת האזרחות נוצר סכסוך בין קבוצתו לבין הפועל ירושלים בנוגע להעברתו לזו השנייה. לקראת הפלייאוף, עבר האוול לירושלים, וחתם בה לשנתיים וחצי. בעונתו הראשונה בקבוצה, זכה באליפות המדינה עם האדומים מירושלים. ביוני 2017 צורף לסגל נבחרת ישראל בכדורסל, איתה שיחק ביורובאסקט 2017, והציג יכולת טובה. ב-25 ביולי 2018 נכשל האוול בבדיקת סמים שנערכה כחודשיים לפני ב-30 במאי לאחר משחק פלייאוף מול גלבוע גליל. הסוכנות הישראלית למניעת סימום בספורט החליטה להשעות את האוול מכל פעילות רשמית. לאחר תום השעייתו, ב-10 בנובמבר 2018 חזר האוול לקדנציה שנייה בהפועל תל אביב וחתם עד לתום העונה. לאחר תקופה קצרה בפיליפינים, חזר האוול לישראל וחתם בהפועל חולון. בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב. ב-6 באוקטובר 2022 חתם בהפועל חיפה. ב-23 באוקטובר 2022 שוחרר מהפועל חיפה. ב-29 בדצמבר 2022 חתם במכבי חיפה מדיה וקבצים בנושא ריצ'רד האוול בוויקישיתוף פרופיל, באתר Sports-Reference פרופיל, באתר eurobasket פרופיל, באתר פיב"א ריצ'רד האוול, באתר מנהלת ליגת העל רועי גלדסטון, ‏מסתמן: ריצ'רד האוול בדרך לי-ם ללא בוררות, באתר ערוץ הספורט, 12 באפריל 2017 רועי גלדסטון, ‏סופית: ריצ'רד האוול חתם לשנתיים וחצי בהפועל י-ם, באתר ערוץ הספורט, 13 באפריל 2017 אור שקדי‏, נבחרת ישראל: ריצ'רד האוול וג'ייק כהן בסגל, זימון בכורה לכרם משעור, באתר וואלה, 10 ביוני 2017 הפועל חולון זכתה באליפות הליגה הבלקנית, באתר ערוץ הספורט, 29 באפריל 2021 אור שקדי, ‏‏האוול חתם בהפועל חיפה, קאליל אחמד בבאר שבע, הארל בדרך לנס ציונה, באתר ספורט1, 6 באוקטובר 2022 תומר גבעתי, רומן זעיר: ריצ׳ארד האוול שוחרר מהפועל חיפה, באתר ישראל היום, 23 באוקטובר 2022 נועה פופלינגר, ‏תחנה חדשה: ריצ'רד האוול חתם במכבי חיפה, באתר ערוץ הספורט, 29 בדצמבר 2022
גרגז'דאי

גרגז'דאי (בליטאית: Gargždai; בפולנית וברוסית: Gorżdy, Горжды, גורז'די; בבלארוסית: Го́ржды, הורז'די; ביידיש: גורז'ד; בגרמנית: Garsden, גארזדן) היא עיר במערב ליטא, המשויכת מבחינה מנהלית למחוז המשנה קלייפדה במחוז קלייפדה. בעיר התקיימה קהילה יהודית גדולה, ובסוף המאה ה-19 היו היהודים לרוב תושבי המקום, 60% מכלל האוכלוסייה. הקהילה הושמדה בשואת יהודי ליטא. מילידי העיר: הרב שלמה זלמן שך (שנרצח במוצא בפרעות תרפ"ט). חלק מרבני העיר התפרסמו בעולם התורני, מהם: הרב משה יפה (1840–1885), בנו הרב יוסף יפה, הרב יצחק יעקב רבינוביץ והרב אהרן וולקין. מדיה וקבצים בנושא גרגז'דאי בוויקישיתוף 'גורז'ד (גארגז'דאי), מחוז קראטינגה', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 295 טור 2 (ספר יזכור לקהילת ליטא, בספריית העיר ניו יורק, תמונה 1509). על השמדת יהודי גורז'ד: שם, כרך ד, עמ' 258–259 (שם, תמונה 1960 ואילך) "גרגז'דאי", באתר JewishGen (באנגלית) אלכסנדר קרוגלוב (רו'), מייקל מקונל ומרטין דין, גרגז'דאי, אנציקלופדיה של המחנות והגטאות (כרך II, חלק B, עמ' 1052–1053), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) גורזד (ליטא), דף שער בספרייה הלאומית ערך זה הוא קצרמר בנושא יישובים בליטא. אתם מוזמנים לתרום לוויקיפדיה ולהרחיב אותו.
פונטיאק קסטום S

פונטיאק קסטום S (באנגלית: Pontiac Custom S) היא מכונית משפחתית בינונית. בנוסף, הדגם יוצר בתצורות קבריולה, קופה וסטיישן. "פונטיאק קסטום S" יוצרה על ידי חטיבת הרכב פונטיאק, מבית ג'נרל מוטורס בשנת 1969 בלבד. סך הכל יוצרו 3,918 יחידות. ייצור הדגם הופסק לאחר שנה, עקב קיצוצים בחטיבת פונטיאק. 4 דלתות - סדאן 4 דלתות - הרטופ 5 דלתות - סטיישן 2 דלתות - הרטופ 2 דלתות - קופה ספורט 2 דלתות - קבריולה פונטיאק קסטום S - סטיישן, שנת 1969 פונטיאק קסטום S - סטיישן, שנת 1969 פונטיאק פונטיאק קסטום טורפדו ג'נרל מוטורס פונטיאק 2+2 פונטיאק סאן-פייאר פונטיאק סולטיס פונטיאק 6000 פונטיאק ונטורה פונטיאק לה מאנס פונטיאק בונוויל פונטיאק טמפסט פונטיאק פיירו פונטיאק קסטום S, שנת 1969 (Andrew Turgeon, 18; Franklin, Massachusetts) (באנגלית) פונטיאק קסטום S (One Year Only: 1969 Pontiac Custom S Driving Project) (באנגלית) פונטיאק קסטום S (Curbside Classic: 1969 Pontiac Tempest Custom S) (באנגלית) מדיה וקבצים בנושא פונטיאק קסטום S בוויקישיתוף פונטיאק קסטום S (1:15 דקות), יו-טיוב
סגן ראש ממשלת ניו זילנד

סגן ראש ממשלת ניו זילנד (באנגלית: Deputy Prime Minister of New Zealand) הוא השר השני הבכיר ביותר בממשלת ניו זילנד לאחר ראש ממשלת ניו זילנד, אם כי תפקיד זה לא בהכרח מביא עמו סמכויות ביצועיות. בדרך כלל, בתפקיד מכהן סגן מנהיג מפלגת השלטון, אבל כיום בניו זילנד יש שימוש במערכת שלטון מסוג MMP (‏Mixed-member proportional representation) – שיטת בחירות מעורבת המבוססת על בחירות יחסיות ובחירות אזוריות כאחד, לכן את התפקיד יכול למלא מנהיג מפלגה זוטרה בקואליציה. מקרה זה קרה עם וינסטון פיטרס, מנהיג מפלגת "ניו זילנד תחילה" ועם וג'ים אנדרטון, מנהיג מפלגת "הברית". בדרך כלל מחזיק סגן ראש הממשלה את אחד מהתיקים הבכירים בממשלה ובהיעדרו של ראש הממשלה או כשנבצר ממנו למלא את תפקידו, הוא מכהן כראש הממשלה בפועל. בדרך כלל סגן ראש הממשלה הוא חבר אותה מפלגה שראש הממשלה עומד בראשה, אך כלל זה אינו מחייב. בממשלות קואליציוניות, נהוג להציע למנהיג המפלגה השנייה בגודלה בקואליציה, את התפקיד. המשרה נוסדה רשמית בשנת 13 בנובמבר 1954. מאז 1954, 17 אנשים כיהנו בתפקיד זה. רק אחד מהם, ג'ק מרשל כיהן בתפקיד זה פעמיים. מתוך ה-17 האלה, רק 7 מתוכם כיהנו כראש ממשלת ניו זילנד; הוליאוק, מרשל, יו ואט (כממלא מקום), מולדון, פאלמר, קלארק וביל אינגליש. סגן ראש ממשלת ניו זילנד הנוכחי הוא גרנט רוברטסון. מקרא:   המפלגה הלאומית של ניו זילנד   מפלגת הלייבור של ניו זילנד   ניו זילנד תחילה   מפלגת הברית פוליטיקה של ניו זילנד אתר האינטרנט הרשמי של סגן ראש ממשלת ניו זילנד (באנגלית)
עץ מינימקס

עץ מינימקס הוא מבנה נתונים מסוג עץ הפורס את האפשרויות למשחק של שחקן א', את התגובות של שחקן ב' לכל פעולה של שחקן א', את תגובותיו של א' לתגובותיו של ב' וכך הלאה. מעשית מוגבל עומקו של העץ על ידי הזמן וזיכרון המחשב. לדוגמה, מחשבי שחמט בונים עצים של כ-9 מהלכים קדימה. העלים בעץ שנוצר הם מצבים סטטיים שנגיע אליהם לאחר רצף של מהלכים. כלומר, הנתיבים בעץ הם למעשה תרחישים אפשריים. ניתן ציון לכל מצב סטטי שכזה, שישקף כמה המצב טוב מבחינתנו. מובן שאם נבחר במהלך (ענף) המוביל לעלה עם הציון הגבוה ביותר, לא מובטח לנו שאכן נגיע לאותו עלה. העלה הטוב ביותר הוא התסריט האופטימלי מבחינתנו, וניתן להניח שיריב לא יוביל אותנו בהמשך הנתיב אלא יסיט אותו לנתיב הטוב ביותר מבחינתו. משפט המינימקס מאפשר לנו לדעת מה המהלך הטוב ביותר שנוכל לעשות, על בסיס המידע הנמצא בעץ. נסרוק את העץ החל בעלים, דרך הקודקודים (קודקוד הוא צומת פנימי בעץ) שמעליהם עד השורש (מלמטה למעלה) הציון שניתן לכל קודקוד הוא הערך הגבוה ביותר של העלים/הקודקודים שתחתיו, אם אותו קודקוד מסמל מהלך שלי, והערך הנמוך ביותר של העלים/קודקודים שתחתיו אם אותו קודקוד מסמל מהלך של היריב (כי ברור שהוא יבחר באפשרות הטובה ביותר בשבילו - הכי גרועה בשבילי). כשנגיע לשורש, נבחר בקודקוד שמתחת לשורש עם הציון הטוב ביותר. בעיה קשה בבניית עץ מינימקס היא הזיכרון הרב שהוא צורך. מספר הקודקודים שיש לפתח עולה בטור הנדסי ככל שנעמיק את החיפוש. קיימת שיטת "גיזום" המבטלת בנייה של ענפים שברור לנו עוד בשלב מוקדם כי הם לא מועילים לחיפוש שלנו. ניתן כך להקטין מספר הצמתים בעץ לשורש המספר שהיה מתקבל ללא הגיזום (בממוצע). שיטה זו נקראת גיזום אלפא-ביתא. לעץ המינימקס שימושים בפילוסופיה. לעץ תפקיד מרכזי בפילוסופיה של המוסר של ג'ון רולס.